recursal/SuperWikiNEXT-32B huggingface dataset:
கொம்மிலினா என்சிசிபோலியா
**கொம்மிலினா என்சிசிபோலியா** (Commelina ensifolia) சாதாரண பெயரில் *ஸ்கர்வி களை* மற்றும் *ஸ்கர்வி புல்* அல்லது *வாண்டரிங் ஜீ* என்று அழைக்கப்படுகிறது. இது ஓராண்டுத் தாவரம் ஆகும். இதன் தாயகம் ஆத்திரேலியா, இந்தியா மற்றும் இலங்கை ஆகும்.

இந்தச் சிற்றினமானது சிறிய செடியாகவும் தண்டில் உள்ள கணுவிலிருந்து வேர் வளர்ச்சியடையக்கூடிய தன்மை கொண்டதாகவும் உள்ளது. பூவானது பிரகாசமான நீல நிறம் உடையதாகவும் மூன்று இதழ்கள் கொண்டதாகவும் உள்ளது. ஆனால் ஒரு இதழ் மட்டும் சிறியதாக உள்ளதால் பார்ப்பதற்கு ஈரிதழ் மலர் போல் தெரியும். இந்தத் தாவரம் ஈரமான மண்ணில் வளரும். ஆனால் மாறுபட்ட சீதோசன நிலைகளாகி கடற்கரையோர சீதோற்மை முதல் மத்திய வறன்ட பாலைவனப் பகுதிகளில் அதாவது ஒரே ஒரு நாள் பெய்யக்கூடிய பகுதகளிலும் வளரும். இந்த தாவரமானது பச்சைக் காய்கறியாக பழங்குடி ஆஸ்திரேலியர்கள் உணவாக எடுத்துக் கொள்ளப்பட்டது. ஐரோப்பிய குடியேறிகளும் இந்தர் தாவரத்தை ஸ்கர்வி வராமல் தடுக்க பயன்படுத்துவதால் *ஸ்கர்வி புல்* என்று அழைக்கப்படுகிறது.

மேற்கோள்கள்
-----------

1. 1 2  F.A.Zich; B.P.M.Hyland; T.Whiffen; R.A.Kerrigan (2020). "*Commelina ensifolia*". *Australian Tropical Rainforest Plants Edition 8 (RFK8)*. Centre for Australian National Biodiversity Research (CANBR), Australian Government. பார்க்கப்பட்ட நாள் 20 June 2021.
2. 1 2  "Commelina ensifolia". *Atlas of Living Australia*. பார்க்கப்பட்ட நாள் 21 August 2014.
3. ↑  Kew World Checklist of Selected Plant Families
4. ↑  John Jessop; Australian Systematic Botany Society (1981). *Flora of Central Australia*. Reed. பன்னாட்டுத் தரப்புத்தக எண்:9780589502669. .
5. ↑  A. B. Cribb; Joan Winifred Cribb; Charles McCubbin (1987). *Wild Food in Australia*. Fontana/Collins. பன்னாட்டுத் தரப்புத்தக எண்:978-0-00-636571-6. .
வைட்டாஸ்கோப் குறித்த 1896 சுவரொட்டி விளம்பரம்
**வைட்டாஸ்கோப்** (*Vitascope*) 1895 ஆம் ஆண்டு **சார்லசு பிரான்சிசு ஜென்கின்சும்** **தாமசு அர்மத்தும்** இணைந்து காட்சிப்படுத்திய முதல் *நிழற்பட திரையெறிவுக் கருவி*யாகும். இதனைப் பொதுமக்களுக்கு ஜோர்ஜியா மாநில அட்லான்டா நகரில் நடந்த பருத்தி கண்காட்சியில் காட்சிப்படுத்தினர். இக்கருவிக்கு அவர்கள் *பென்டோஸ்கோப்* என பெயரிட்டிருந்தனர். இதன்மூலம் நிழற்படங்களை எதிரிலுள்ள சுவர் அல்லது திரையில் பலரும் காணும் வண்ணம் காட்ட முடிந்தது. தங்கள் சாதனையின் பின்னணியில் கண்டுபிடிப்பாளர்கள் இருவருக்குமிடையே காப்புரிமை குறித்து பிணக்கு எழுந்து இருவரும் பிரிந்தனர்.

அக்காலகட்டத்தில் தாமசு எடிசனும் இத்தகைய கருவியொன்றினை வடிவமைப்பதில் ஈடுபட்டு வந்தார். அவரது நிறுவனம் தனிநபர்களுக்கான கைனெடோஸ்கோப் என்ற திரையெறிவுக் கருவியை விற்பனை செய்து வந்தது. பலரும் பார்க்கக்கூடிய பென்டோஸ்கோப் அவரது நிறுவன உரிமையாளர்களின் கவனத்தைக் கவரவே சட்ட உரிமை பெற்றிருந்த அர்மத்திடமிருந்து அதன் உரிமையை விலைக்கு வாங்கினர். அதனை மேம்படுத்தும் வேண்டுகோளை எடிசன் புதிய கருவி தமது கண்டுபிடிப்பாகப் பெயரிடப்பட்டாலே ஏற்றுக்கொள்வதாகக் கூறினார். இதன்படியே இக்கருவிக்கு வைட்டாஸ்கோப் என்று பெயரிட்டு அதற்கான நிழற்படங்களையும் தயாரித்தார்.

1896 ஆம் ஆண்டு ஏப்ரல் 23 இல் நியூயார்க் நகரில் உள்ள புகழ் பெற்ற கோஸ்டர் அண்ட் பயால்ஸ் மண்டபத்தில் "இரண்டு அழகிகள் குடை நாட்டியம் ஆடுவது" போன்ற காட்சி காண்பிக்கப்பட்டது. இதுதான் வைட்டாஸ்கோப் மூலம் திரையில் காண்பிக்கப்பட்ட முதல் காட்சி ஆகும்.

*வைட்டாஸ்கோப்* என்ற பெயரை 1930களில் வார்னர் சகோதரர்கள் நிறுவனம் தங்கள் பரந்ததிரை நெறிமுறைக்கு வணிகப்பெயராக பயன்படுத்தி வந்தனர்.

புற இணைப்புகள்
--------------

* எடிசன் நகர்படங்கள் வரலாறு: வைட்டாஸ்கோப்பிற்கு மாறுதல் (1895-1896)
**அன்பில் மகேஷ் பொய்யாமொழி** (*Anbil Mahesh Poyyamozhi*) என்பவர் இந்திய அரசியல்வாதியும் மற்றும் தமிழக சட்டமன்ற உறுப்பினரும் பள்ளிக் கல்வித் துறை அமைச்சரும் ஆவார்.

இளமையும் கல்வியும்
------------------

மகேஷ் பொய்யாமொழி, திருச்சிராப்பள்ளி ஈ. ஆர். மேல்நிலைப் பள்ளியில் பள்ளிப்படிப்பை முடித்தார். பின்னர் ஏப்ரல் 2001இல் திருச்சிராப்பள்ளி பிஷப் ஹீபர் கல்லூரியில் கணினி பயன்பாட்டியலில் முதுநிலைப் படிப்பை முடித்தார். பத்தாண்டுகள் பல்வேறு தகவல் தொழில்நுட்பத் துறைகளில் மென்பொருள் உருவாக்குநராகப் பணியாற்றிய பிறகு, திமுக கட்சியில் சேர்ந்தார்.

அரசியல்
-------

பொய்யாமொழி திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினர் அன்பில் பொய்யாமொழியின் மூத்த மகனும், முன்னாள் திராவிட முன்னேற்றக் கழகத்தின் (திமுக) அமைச்சர் அன்பில் ப. தர்மலிங்கத்தின் பேரனுமாவார். இவரது மாமா அன்பில் பெரியசாமியும் ஓர் அரசியல்வாதி ஆவார். திமுக கட்சியின் இளைஞரணி செயலாளரும், சேப்பாக்கம் சட்டமன்றத் தொகுதியின் உறுப்பினர் உதயநிதி ஸ்டாலின் நண்பர் ஆவார். இரு குடும்பங்களுக்கு இடையே பல தசாப்தங்களாக நீடிக்கும் நட்பு தாத்தா அன்பில் பி. தர்மலிங்கம், மு. கருணாநிதி காலம் தொடங்கி; தந்தையர் அன்பில் பொய்யாமொழி, மு.க.ஸ்டாலின்; இப்போது மகன்கள் அன்பில் மகேஷ் பொய்யாமொழி மற்றும் உதயநிதி ஸ்டாலின் என மூன்று தலைமுறைகளாக அறியப்படுகிறது.

2016ஆம் ஆண்டு தமிழக சட்டசபைக்கான தேர்தலில் திருவெறும்பூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்ற உறுப்பினராகத் தேர்ந்தெடுக்கப்பட்டார். திமுகவின் திருச்சி தெற்கு மாவட்டச் செயலாளராகவும் உள்ளார்.

2021ஆம் ஆண்டு ஏப்ரல் ஆறாம் தேதி நடைபெற்ற 16வது தமிழ்நாடு சட்டப்பேரவைத் தேர்தலில் மீண்டும் திருவெறும்பூர் தொகுதியில் இரண்டாவது முறையாக போட்டியிட்டு சட்டமன்ற உறுப்பினராகத் தேர்வு செய்யப்பட்டார். திராவிட முன்னேற்றக் கழகத்தின் அமைச்சரவையில் பள்ளிக் கல்வித் துறை அமைச்சராகத் தேர்வு செய்யப்பட்டார். இவர் 2021 மே மாதம் ஏழாம் தேதி அன்று பதவியேற்றார்.

மேற்கோள்கள்
-----------

1. ↑   *அன்பில் மகேஷின் கிடு கிடு வளர்ச்சி... கிறுகிறுக்கும் திருச்சி திமுகவினர்!*. விகடன் இதழ். .
2. ↑   *15th Assembly Members List* இம் மூலத்தில் இருந்து 2016-12-04 அன்று. பரணிடப்பட்டது... பார்த்த நாள்: 2020-09-29.
3. ↑   *Descendants shine in party of rising sun*. The Hindu. .
4. ↑   *திருச்சி தெற்கு மாவட்டச் செயலாளராக அன்பில் மகேஷ் பொய்யாமொழி நியமனம்: திமுக அறிவிப்பு*. தி ஹிந்து தமிழ். .
5. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
**கண்ணீர்விடும் ஒட்டகத்தின் கதை** (*The Story of the Weeping Camel*) என்பது 2003 ஆம் ஆண்டு வெளியான மங்கோலிய ஆவணப்படம். 2004 ஆம் ஆண்டு உலகெங்கும் வெளியானது. இப்படத்தை "பயம்பசுரென் தவா" (Byambasuren Davaa), லூயிகி 'வலோர்னி ( Luigi Falorni) சேர்ந்து எழுதி இயக்கினர். கோபி பாலைநிலத்தில் நாடோடிகளாக வாழும் மங்கோலிய மக்களில் ஒரு குடும்பம் எப்படி ஓர் இரட்டைத்திமில் ஒட்டகக் கன்றின் உயிரைக் காக்கின்றார்கள் என்பதே இப்படத்தின் கதையாகும். இப்படம் 77 ஆவது ஆஸ்கார் திரைப்பட விருதுக்குப் பரிந்துரைக்கப்பட்டது.

கதை
---

கன்று ஈனும் பொழுது மிகவும் அல்லல் பட்டு ஈன்ற தாய் ஒட்டகம், தன் கன்றுக்குப் பாலூட்ட மறுக்கிறது. குட்டியும் தான் ஒதுக்கப்பட்ட துன்பத்தில், மக்கள் கறந்து கொடுத்த பாலையும் உண்ணாமல் பிடிவாதம் பிடிக்கிறது. அந்த மங்கோலியக் குடும்பம் எவ்வளவு முயன்றாலும் ஒட்டகம் தொடர்ந்து பாலூட்ட மறுக்கிறது. இது போன்று மறுக்கும் ஒட்டகங்களின் மனதை மாற்ற *ஹூஸ்* (Hoos) என்றழைக்கப்படும் ஒரு பௌத்த சமயச் சடங்கு உண்டு. இந்தச் சடங்கில் ஒருவர் வயலின் போன்ற கருவி கொண்டு இசைக்க வேண்டும். அதே ஊரில் அத்தகைய கலைஞர் இல்லாததால், அக்குடும்பச் சிறுவர்கள் இருவர் வெகு தொலவு சென்று பக்கத்து ஊரில் இசைக்கலைஞரை அழைத்து வருகின்றனர்.புத்த சமயச் சடங்கு ஒன்று செய்து, அந்த நரம்பிசைப் பின்னணியோடு, அக்குடும்பத்தைச் சேர்ந்த பெண்மணி, ஒட்டகத்தின் கழுத்தை மென்மையாக வருடிக்கொண்டே, மிக இனிய குரலில் இசைப்பாட்டு பாடுகிறார். ஒட்டகத்தின் கண்ணில் இருந்து நீர் வடிய வடிய, ஒட்டகம் தன் உள்ளம் மாறி பாலூட்டத் தொடங்குகிறது. இக்காட்சி உள்ளத்தை உருக்கி வியப்பூட்டும் ஒன்று.

வெளியிணைப்புகள்
---------------

நேஷனல் ஜியோகிரா'விக் நிறுவனத்தின் தளத்தில் இத் திரைப்படம் பற்றிய செய்தி பரணிடப்பட்டது 2009-08-15 at the வந்தவழி இயந்திரம்
**ஹோமியோபாக்ஸ்** (*homeobox*) என்பது ஒரு டி. என். ஏ. வரிசையாகும். ஏறத்தாழ 180 அடி சோடி நீளம் கொண்ட இவை, விலங்குகளில், பூஞ்சைகள், மற்றும் தாவரங்களுடனான உடற்கூறியல் வளர்ச்சி (மோர்ஃபோகேனிஸ்) வகைகளின் மரபணுக்களில் காணப்படுகிறது. இந்த மரபணுக்கள் "ஹோமியோடோமைன்" (*homeodomain*) புரதப் பொருட்கள் தயாரிக்கின்றன, இவை டிஎன்ஏ பிணைக்கும் ஒரு பண்பு புரத மடிப்பு அமைப்புகளை பகிர்ந்துகொள்ளும் டிரான்ஸ்ஸ்கிரிப்ட் காரணிகள் ஆகும்.

"ஹோமியோபக்ஸ்" மற்றும் "ஹோமியோடைமைன்" என்ற சொற்களில் "ஹோமியோ-" முன்னுரை "மரபியல்" என அழைக்கப்படும் மரபுசார்ந்த பினோட்டைடில் இருந்து வருகிறது. இது மரபணுக்களில் மரபணுக்கள் உருவாகும்போது அடிக்கடி காணப்படுகிறது. உடற்கூறியல் என்பது உடற்கூறு உடல் பகுதியை வேறு உடல் பாகத்துடன் உடனடியாக மாற்றுவதை விவரிப்பதற்கு வில்லியம் பேட்சன் எழுதிய ஒரு சொல்..

மேற்கோள்கள்
===========

1. ↑  "The homeobox in perspective". *Trends in Biochemical Sciences* **17** (8): 277–80. Aug 1992. doi:10.1016/0968-0004(92)90434-B. பப்மெட்:1357790.
2. ↑  "Exploring the homeobox". *Gene* **135** (1–2): 215–21. Dec 1993. doi:10.1016/0378-1119(93)90068-E. பப்மெட்:7903947.
3. 1 2  "Homeodomain proteins: an update". *Chromosoma* **125** (3): 1–25. Oct 2015. doi:10.1007/s00412-015-0543-8. பப்மெட்:26464018.
**பாவ்னா** (*Bhavna*) என்பது 1984 ஆம் ஆண்டு வெளியான இந்தித் திரைப்படமாகும். இது ஒளிப்பதிவாளராக அறிமுகமான பிரவின் பட் இயக்கியதாகும். இப்படத்தில் சபனா ஆஸ்மி, மார்க் ஜூபர், கன்வால்ஜித் சிங், சயீத் ஜாஃப்ரி, ரோகினி ஹட்டங்காடி, சதீஷ் ஷா மற்றும் ஊர்மிளா மடோன்கர் (குழந்தை நடிகையாக) நடித்துள்ளனர். இத்திரைப்படத்திற்கு பப்பி லஹரி இசை அமைத்துள்ளார்.

கதைக்களம்
---------

"பாவ்னா" திரைப்படம் வறுமை நிலையில் வசிக்கும் ஒரு பெண்ணின் கதை ஆகும். ஒரு நகரத்தில் தனியாக வசிக்கும் பாவ்னா சக்சேனா என்ற அனாதையான ஒரு இளம் பெண், ஒரு தோட்டத்தில் அவளது உருவப்படத்தை வரைந்த அஜய் கபூர் என்வரைச் சந்திக்கிறார். அவர்கள் நண்பர்களாகி பின்னர் அந்த நட்பு காதலாக மாறுகிறது. இறுதியில் அவர்கள் திருமணம் செய்து கொண்டனர், இருப்பினும், கபூரின் அப்பா இந்த திருமணத்திற்கு அனுமதி வழங்கவில்லை. அஜய் போதிய பணம் சம்பாதிக்காத கலைஞன். பாவனா தனது ஓவியங்களை வீடு வீடாகச் சென்று விற்க முயற்சிக்கிறார், ஆனால் அவர்களின் நிதி நிலைமை மோசமாக உள்ளது. இந்த மோசமான நிதி நிலைமைக்கு மத்தியில், பாவனா தான் அஜய்யின் குழந்தையுடன் கர்ப்பமாக இருப்பதை உணர்ந்தாள். குழந்தையை வளர்க்கும் செலவை தன்னால் தாங்க முடியாது என்று எண்ணிய அஜய் இதைக் கேட்டு மகிழ்ச்சியடையவில்லை. மோசமான நிதி நிலைமையைத் தாங்க முடியாமல், அஜய் வேறொரு நகரத்தில் வசிக்கும் தனது பணக்கார கோடீஸ்வரரான தந்தையை சந்திக்க முடிவு செய்கிறார். ஓரிரு நாட்களில் திரும்பி வருவேன் என்று பாவ்னாவிடம் கூறுகிறார். அஜய் பாவனாவை தனியாக விட்டுவிட்டு பல நாட்கள் கடந்து செல்கிறான். நாட்கள் வாரங்களாகவும், வாரங்கள் மாதங்களாகவும் மாறும். இன்னும் அஜய் பற்றி எந்த தகவலும் இல்லை. அஜய் பாவ்னாவிடம் திரும்பி வரவே இல்லை. பாவ்னா அஜய்யின் தந்தையின் முகவரியை வாங்கி அஜயை தேடி செல்கிறாள். அஜய் தன் தந்தையின் விருப்பப்படி வேறு ஒரு பெண்ணைத் திருமணம் செய்து கொண்டதை கண்டு பாவ்னா வியக்கிறார். மனச்சோர்வடைந்த பாவ்னா, தனது உற்ற தோழியான ஷோபாவிடம் தன் துயரங்களைச் சொல்கிறாள். ஆனால் இது அவளது வாழ்க்கைப் போராட்டங்களின் முடிவு அல்ல.

நடிகர்கள்
---------

* பாவ்னா சக்சேனாவாக சபனா ஆஸ்மி
* அஜய் கபூராக மார்க் ஜூபர்
* டாக்டர் அனில் பி. சக்சேனாவாக கன்வால்ஜித் சிங்
* ராம் கிஷனின் மகளாக ஊர்மிளா மடோன்கர் (குழந்தை கலைஞர்)
* ஷோபாவாக ரோகினி ஹட்டங்கடி
* ராம் கிஷனாக சயீத் ஜாஃப்ரி
* திருமதி ராம் கிஷனாக ஆஷாலதா வப்கோன்கர்
* நவாப்பாக விகாஸ் ஆனந்த்
* மிஸ்டர் சின்ஹாவாக சதீஷ் ஷா
* ராஜுவாக (அஜய்யின் நண்பன்) ராஜேஷ் பூரி

ஒலிப்பதிவு
----------

பாடலாசிரியர்: கைஃபி ஆசுமி

1. "து கஹான் ஆ கயி ஜிந்தகி" - லதா மங்கேஷ்கர்
2. "து கஹான் ஆ கயி ஜிந்தகி" (v2) - பாப்பி லஹிரி
3. "பஹேலி சோட்டி சி" - கவிதா பட்வால், வனிதா மிஸ்ரா, குர்ப்ரீத் கவுர், ஆஷா போஸ்லே
4. "தேகோ தின் யே ந தால்னே பாயே, ஹர் பால் இக் சாடி ஹோ ஜாயே" - ஆஷா போஸ்லே, கவிதா பௌட்வால்
5. "மேரே தில் மை டூ ஹீ டூ ஹை" - சித்ரா சிங், ஜக்ஜித் சிங்

விருதுகள்
---------

32வது பிலிம்பேர் விருதுகள் :

* வென்றது: சிறந்த நடிகை - ஷபானா ஆஸ்மி
* பரிந்துரைக்கப்பட்டவர்: சிறந்த துணை நடிகை – ரோகினி ஹட்டங்கடி

மேற்கோள்கள்
-----------
**வேளாண் புவியியல்** *(Agrogeology)* என்பது வேளாண் கனிமங்களின் தோற்றமும் பயன்பாடுகளும் பற்றிப் படிக்கும் புலமாகும். மிந்தக் கனிமங்கள் வேளாண்மை, தோட்டக்கலைத் தொழில்களுக்கு மண்வளம் பெருக்கவும், உரவளம் தரவும் இன்றியமையாத தாவர ஊட்டச் சத்துகளாகும். வேளாண் புவியியல் என்பது மண்வளம், செழிப்பு சார்ந்து புவியியலை வேளாண்மைச் சிக்கல்களுக்குப் பயன்படுத்தும் புலமைப் பிரிவாகும். இப்புலம் புவியியல், மண் அறிவியல், உழவியல், வேதியியல் ஆகிய புலங்களின் கூட்டுத் துறையாகும். இதன் ஒட்டுமொத்த நோக்கம், மண்ணின் வேதியியல், இயல் கூறுகளை மேம்படுத்த, புவிசார் வளங்களை வேளாண் விளைச்சலுக்குப் பயன்படுத்துவதாகும்.

மேற்கோள்கள்
-----------

1. Rocks for Crops book பரணிடப்பட்டது 2017-09-14 at the வந்தவழி இயந்திரம்
2. Project Site பரணிடப்பட்டது 2006-09-14 at the வந்தவழி இயந்திரம்

வெளி இணைப்புகள்
---------------

* *Rocks for Crops: Agrominerals of sub-Saharan Africa* book in pdf format by Peter van Straaten
* Project Site

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* செக் குடியரசு

 |
**மன்மோகினி சாகல்** **(நீ** **சூட்ச்சி**, 1909-1994)  நேரு-காந்தி குடும்பத்தைச் சேர்ந்த ஒரு இந்திய சுதந்திரப் போராட்டவீரரும், பெண் அரசியல்வாதியுமாவார்.

வாழ்கை வரலாறு
-------------

அவரது தந்தை மோதிலால் நேருவின் உறவினர்களில் ஒருவர், அவர்கள் அலகாபாத்தில் உள்ள மோதிலால் நேருவின் பாரம்பரிய வீட்டில் குடும்பமாக வசித்து வந்தனர். அங்கேயே பிறந்த சாகல், குடும்பத்தில் உள்ள பமற்றவர்களைப் போலவே இந்தியாவின் சுதந்திரப் போராட்டத்தில் தீவிரமாகப் பங்கேற்றுள்ளார். தனது கல்லூரி ஆண்டுகளில் மாணவர் அரசியலில் முன்னணியில் இருந்த சாகல், பிரித்தானிய ராஜ்ஜியத்திற்கு எதிராக ஆர்ப்பாட்டம் மற்றும் போராட்டங்களை தனது தாய் மற்றும் சகோதரிகளைப் பின்தொடர்ந்து செய்ததற்காக பல்வேறு சுருக்கமான சிறைத்தண்டனைகளும் பெற்றுள்ளார். 1930 மற்றும் 1935 க்கு இடைப்பட்ட ஆண்டுகளில், சாகல் கல்லூரிப் படிப்பை முடித்து, ஆசிரியரானார். இந்திய தேசிய காங்கிரஸின் புரட்சிகரப் பிரிவில் முக்கிய உறுப்பினராகவும் இருந்தார். 1935 ஆம் ஆண்டில், இவர் ஒரு அரசாங்க அதிகாரியை மணந்த காரணத்தினால் அரசியலையும், அவரது பழைய நண்பர்களுடன் கொண்டிருந்த சுறுசுறுப்பான உறவையும் கைவிட வேண்டியிருந்தது என்று அவரது சுயசரிதையில் கூறியுள்ளார்.

திருமணத்திற்கு பின்பாக, கணவரின் பதவிகளைப் பொறுத்து பல்வேறு இடங்களுக்கும், நிகழ்ச்சிகளுக்கும் சென்றதையும், வளர்ந்து வரும் தனது குடும்பத்தை மேற்பார்வையிட்டத்தையும் தனது வாழ்க்கை எவ்வாறு மாறிப்போனது என்று அந்த புத்தகத்தில் குறிப்பிட்டுள்ளார்.டுகிறார். சாகல் பல்வேறு பெண்கள் குழு மற்றும் தன்னார்வ நல அமைப்புகளில் சேர்ந்து தனது ஓய்வு நேரத்தைக் கழித்துள்ளார்.

வடகிழக்கு தொடருந்துகளுக்கான உணவு பரிமாறுதல் ஆலோசனைக் குழுவின் உறுப்பினராக இருந்து, தொடருந்து நிலையங்களில் சட்டத்தை மீறும் விற்பனையாளர்கள் மீதான குற்றச்சாட்டுகளை அவர் விசாரித்துள்ளார். ஆனால் பொதுவாகவே அவர் இத்தகைய அலுவலக பணிகளுக்கு ஏற்றவரல்ல என்பதே அவரின் கருத்தாகும்.

சுயசரிதை
--------

* மன்மோகினி ஜூட்ஷி சாகல் (1994). ஜெரால்டின் ஃபோர்ப்ஸ் (பதிப்பு). ஒரு இந்திய சுதந்திரப் போராட்ட வீரர் தன் வாழ்க்கையை நினைவு கூர்ந்தார். ஆர்மோங்க், என்.ஒய்.: எம்.இ. கூர்மையான. ISBN 978-1-56324-339-4

மேற்கோள்கள்
-----------

1. ↑  Manmohini Zutshi Sahgal on oxfordreference.com.
2. ↑  Mukta, Parita (Spring 1998). "An Indian Freedom Fighter Recalls Her Life by Manmohini Zutshi Sahgal; Geraldine Forbes; Living in America: Poetry and Fiction by South Asian American Writers by Roshni-Rustomji Kerns". *International Voices* **Feminist Review** (58): 112–114.
**உருசெல் டேவிட் கிரே** *(Russell David Gray)* என்பவர் ஒரு பரிணாம உயிரியலாளர் மற்றும் உளவியலாளர் ஆவார். கலாச்சார பரிணாமம் மற்றும் மனித வரலாற்றுக்கு முந்தைய கால ஆய்வுக்கு அளவாய்வு முறைகளைப் பயன்படுத்துவது தொடர்பாக இவர் பணியாற்றி வருகிறார். நியூசிலாந்தில் அமைந்துள்ள ஆக்லாந்து பல்கலைக்கழகத்தில் டேவிட் கிரே பேராசிரியராக பணியாற்றினார். உயிரியல் மற்றும் உளவியலில் இவர் பயிற்சி பெற்றிருந்தாலும் கணக்கீட்டு மரபுவழிசார் முறைகளைப் பயன்படுத்தி ஆத்திரனேசிய மொழிக்குடும்பத்தின் பரிணாம வளர்ச்சி குறித்த ஆய்வுகளுக்காக டேவிட் கிரே நன்கு அறியப்படுகிறார்.

விலங்குகளின் அறிவாற்றல் பற்றிய ஆராய்ச்சியையும் டேவிட் கிரே ஈடுபட்டார். நியூ கலிடோனிய காகங்கள் பயன்படுத்தும் கருவிகளின் பயன்பாட்டை ஆய்வு செய்வது இவரது முக்கியமான ஆராய்ச்சி-திட்டங்களில் ஒன்றாகும். 
ஜெர்மனியின் பல்கலைக்கழகமான யெனா நகரிலுள்ள மேக்சு பிளாங்க் பொருளாதார நிறுவனம் ஒரு புதிய மற்றும் வித்தியாசமான ஆணையைப் பெறும் என்று 2014 ஆம் ஆண்டின் கோடையில் மேக்சு பிளாங்க் சங்கம் அறிவித்தது. இதைத் தொடர்ந்து யோகன்னசு கிராசுடன் சேர்ந்து டேவிட் கிரே 2014 ஆம் ஆண்டு பிப்ரவரி 1 முதல் மனித வரலாற்று அறிவியலுக்கான புதிய மேக்சு பிளாங்க் நிறுவனத்தின் இயக்குநராக நியமிக்கப்பட்டார்.

மேற்கோள்கள்
-----------

1. ↑  University of Auckland University of Auckland
2. ↑  "Profile of Russell Gray". Max Planck Institute. Archived from the original on 2018-10-28. பார்க்கப்பட்ட நாள் 2020-05-11.

புற இணைப்புகள்
--------------

* Official faculty page
* Video on Russell Gray's research (Latest Thinking)
Species of plantவார்ப்புரு:SHORTDESC:Species of plant

{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/உரோடோடெண்டிரான்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

  

**உரோடோடெண்டிரான் மவுல்மைனென்சு** ***Rhododendron moulmainense*** ஒரு உரோடோடெண்டிரான் குடும்பத் தாவர இனமாகும். இதன் தாயகம் தெற்கு சீனா, ஹாங்காங், ஹீயுனாள், யுன்னான், மியான்மா, மலேசியா, தாய்லாந்து மற்றும் வியட்நாம் ஆகும்.

விவரிப்பு
---------

இது ஒரு பசுமையான குறுமரமாகும். சுமார் 3,8 மீட்டர் உயரமுள்ளது. இதன் இலைகள் 4,13 செ.மீ நீளமுள்ளவை. அவை நீள் வட்ட வடிவத்தில் தோல் போன்று தடித்தவை. ஒவ்வொரு இலையும் வளைந்த ஓரங்களை கொண்டு பின்னோக்கி வளைந்திருக்கும். இதன் பூக்கள் மணமுள்ளவை, கிளைகளின் நுனியில் கொத்தாக பூக்கும் தன்மையுடையவை, ஒரு மஞ்சரியில் 2 அல்லது 4 பூக்கள் கொத்தாக காணப்படும். பூவிழதழ்கள் வெள்ளை அல்லது இளஞ்சிவப்பு நிறமுடையவை. உட்புறமாக ஆரஞ்சு நிற புள்ளிகளைக் கொண்டவை. ஆங்காங்கில், இதன் பூக்கும் காலம் மார்ச் ஏப்ரல் ஆகும்.இதன் பழங்கள் உருளைவடிவில் 2.5 முதல் 5 செ.மீ நீளத்தில் காணப்படும். அது நீளவாக்கில் அறுகோணங்களையுடையவை; எண்ணிலடங்கா சிறிய விதைகளையுடையவை. இதன் காய் காய்க்கும் காலம் ஆங்காங்கில் மே, ஜூன் ஆகும்.

மேற்கோள்கள்
-----------


விக்கிமீடியா பொதுவகத்தில்,  
 ***ரோடோடெண்ட்டரான் மோல்மெயெனென்ஸ்***   
என்பதில் ஊடகங்கள் உள்ளன. 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3335839
* விக்கியினங்கள்: Rhododendron moulmainense
* EoL: 2874100
* FNA: 242344192
* FoC: 242344192
* GBIF: 7328295
* GRIN: 418001
* iNaturalist: 706752
* IPNI: 332916-1
* IUCN: 144269285
* என்.சி.பி.ஐ: 49626
* Plant List: tro-50060663
* POWO: urn:lsid:ipni.org:names:332916-1
* Tropicos: 50060663

 |
**மரவட்டை** (*Millipedes*) என்பவை கணுக்காலி வகுப்பைச் சேர்ந்த உயிரினமாகும். இவை உடலில் கண்டத்துக்கு இரு இணை கால்கள் என கொண்டிருப்பவை. பெரும்பாலான மரவட்டைகள் 20க்கும் மேற்பட்ட கண்டங்களுடன், மிகவும் நீண்ட, உருளைவடிவான உடலைக் கொண்டவை. இருப்பினும் சில மரவட்டைகள் முதுகு-வயிற்றுப்புறமாகத் தட்டையானவையாகவும், நீளத்தில் மிகவும் குறுகியவையாகவும் இருக்கும். இவற்றால் தங்கள் உடலை ஒரு பந்து போல் சுருட்டிக் கொள்ள முடியும். மரவட்டைக்கு ஆங்கிலச்சொல் ’millipede’ என்பதாகும். இச்சொல்  இலத்தீனிலிருந்து வந்த சொல்லாகும், இலத்தீனில் இந்தச் சொல்லிற்கு ஆயிரம் கால்கள் எனப் பொருட்படும் என்றாலும் ஆயிரங்கால்களைக் கொண்டதாக இதுவரை எந்தவொரு மரவட்டை இனமும் அறியப்படவில்லை. இருந்தபோதும், Illacme plenipes எனும் அரிய மரவட்டை சிற்றினம் 750 கால்கள் வரை கொண்டுள்ளதாக அறியப்பட்டுள்ளது. மரவட்டைகளில் சுமார் 12,000 சிற்றினங்கள் உள்ளதாகத் தெரிகிறது. மேலும் சுமார் 140 குடும்பங்களுடன்  பலகாலிகளில் பெரிய வர்க்கமாக உள்ளது. மரவட்டைகள், பூரான் போன்ற பலகால் உயிரினங்கள் கணுக்காலி குழுவைச் சேர்ந்தவை.

பெரும்பாலான மரவட்டைகள் மெதுவாக நகரும் அழுகலுண்ணிகளாகும். இவை மரவட்டைகள் மக்கும் இலைகளையும், ஏனைய இறந்த தாவரப் பகுதிகளையும் உணவாகக் கொள்பவை. சில பூஞ்சைகளை சாப்பிடக்கூடியன. ஆண் மரவட்டைகள் தனது கால்களின் வழியே பெண்ணுக்கு விந்துகளை அனுப்புகிறன. சில மரவட்டைகள் வீடு அல்லது தோட்டத்தில் காணப்பட்டாலும் இவற்றால் பொதுவாக மனிதர்களுக்கு எந்த பாதிப்பும் ஏற்படுவதில்லை. இவை தாவர உண்ணிகளாகும். இவற்றின் வாய் நுண்ணியதாக இருப்பதால் மனிதர்களை கடிக்க இயலாது.

இவை சிலபோது மிகக் குறைந்த அளவில் தோட்டப் பயிர்களுக்கு பாதிப்பளிப்பவையாக விளங்குகின்றன. இவை பசுமைக்குடில்களில் வளரும் நாற்றுக்களுக்கு கடுமையான சேதத்தை ஏற்படுத்தக்கூடியவை. மரவட்டைகள் ஏற்படுத்திய சேதத்தினை, இளந் தாவரத் தண்டின் வெளிப் பட்டைகள் சிதைக்கப்பட்டிருத்தல், இலைகளிலும் தாவர முனைப்பகுதிகளிலும் ஏற்பட்டுள்ள ஒழுங்கற்ற சேதம் போன்ற அறிகுறிகளை வைத்து இனங்காணலாம். பெரும்பாலான மரவட்டைகளின் உடலில் உள்ள சிறு துளைகள் வழியாக தற்காப்பு ரசாயனங்களைச் சுரக்கின்றன. இவற்றில் பெரும்பாலான இனங்கள் இனப்பெருக்கத்திற்கான விந்துக்கள் ஆண் மரவட்டைகளின் கால்கள் மூலம் பெண் மரவட்டைகளுக்கு அனுப்பப்படுகிறது. 

மரவட்டைகள் மிகப் பழமையான நிலவிலங்குகளில் ஒன்றாகும். இவை  சிலுரியக் காலத்திலிருந்து காணப்படுகின்றன. வரலாற்றுக்கு முந்தையகால மரவட்டைகளில் சில சிற்றினங்கள் அதிகபட்சமாக 2 மீ (6 அடி 7 அங்குலம்) வரை வளர்ந்திருக்கின்றன. தற்கால நீண்ட மரவட்டைகள் 27 முதல் 38 செமீ (11 முதல் 15 அங்குலம்) வரை காணப்படுகின்றன. நீண்ட மரவட்டை இனங்கள் மாபெரும் ஆப்பிரிக்க மரவட்டை (*Archispirostreptus gigas*) சிற்றினமாகும்.

மேற்கோள்கள்
-----------

1. ↑  "பூச்சி சூழ் உலகு 12: ஆயிரம் கால் அட்டைகள்". *கட்டுரை*. தி இந்து. 3 திசம்பர் 2016. பார்க்கப்பட்ட நாள் 3 திசம்பர் 2016.
2. ↑  "இயற்கை மீதான ஆர்வம் இன்னும் தீரவில்லை எனக்கு! - டேவிட் அட்டன்பரோ பேட்டி". தி இந்து (தமிழ்). 14 மே 2016. பார்க்கப்பட்ட நாள் 15 மே 2016.
**இல்சே சௌனல்க்னே- ரீடர்** ( *Ilze Jaunalksne-Rēdere* ) (பிறப்பு நவம்பர் 19, 1976, ஜுர்மலாவில் ) லாதிவியாவைச் சேர்ந்த பத்திரிகையாளரும் மற்றும் டிவி3 என்ற லாத்வியாவின் தொலைகாட்சியின் நடப்பு விவகாரங்கள் நிகழ்ச்சியான *நத்திங் பெர்சனல்* என்பதன் ஆசிரியரும் மற்றும் தொகுப்பாளரும் ஆவார். 2005 முதல் 2008 வரை லாத்வியாவின் தொலைக்காட்சி நிறுவனமான எல்டிவி1 நடப்பு விவகாரங்கள் நிகழ்ச்சியான *டி ஃபேக்டோ* என்பதன் தொகுப்பாளராகவும் இருந்தார்*.*  

மார்ச் 2006 இல் *டி ஃபேக்டோவில்*, பல்வேறு கட்சிகளைச் சேர்ந்த லாத்வியன் தேசிய அரசியல் தலைவர்கள் பணம் கொடுத்து வாக்குகளை வாங்குவதை வெளிபடுத்தினார்.   இது குறித்த இவரது அறிக்கை ஒரு அமைச்சர் பதவி விலக செய்ய நிர்ப்பந்திக்கப்பட்டது. மேலும் சில உயர்மட்ட அரசியல் பிரமுகர்கள் குற்றஞ்சாட்டப்பட்டனர்.  இதற்கு பழிவாங்கும் வகையில், இவரது தொலைபேசி சட்டவிரோதமாக ஒட்டுக்கேட்கப்பட்டது. இவரது உரையாடல்கள் அரசாங்கத்தில் உள்ள இவரது எதிரிகளால் ஊடகங்களுக்கு வெளியிடப்பட்டன. 

இந்த அத்துமீறலை எதிர்த்து இல்சே லாத்விய நீதிமன்றத்தில் வழக்கு தொடுத்தார். இவ்வாறு தனியுரிமை மீதான தாக்குதலுக்கு பதிலளிக்கும் விதமாக, லாத்வியாவில் தொடுக்கப்பட்ட முதல் வழக்கு இது.    நிதி அமைச்சகமும் மாநில வருவாய் சேவையும் இச் செயலைச் செய்ததாகக் கண்டறியப்பட்டது. இவரது அழைப்புகளை சட்டவிரோதமாக பதிவு செய்ததற்காகவும், உடரையாடல்களைப் பகிரங்கப்படுத்தியதற்காகவும் லாத்வியன் நிதிக் காவல்துறை அவருக்கு 100,000 லாத்துகளை ($187,000) இழப்பீடாக வழங்க உத்தரவிடப்பட்டது.

இல்சே 2007 ஆம் ஆண்டு சர்வதேச வீரதீர பெண்கள் விருதைப் பெற்றார்.    ஆனால், குழந்தை பிறக்க இருந்ததால் இவரால் விழாக்களில் பங்கேற்க முடியவில்லை. 

2019 இல் ஜௌனல்க்ஸ்னே சக பத்திரிகையாளர் குண்டர்சு ரீடர் என்பவரை மணந்தார். 2021 ஆம் ஆண்டில், இவருக்கு லாத்வியாவின் மூன்று நட்சத்திர தகுதியின் 4 ஆம் வகுப்பு கௌரவம் வழங்கப்பட்டது.  இது லாத்வியாவிற்காக சிறப்பாக சேவை செய்யும் குடிமகன்களுக்கு வழங்கப்படும் உயர்தர ஆணையாகும்.

மேற்கோள்கள்
-----------

1. 1 2 3 4 5 6  "IIP Publications -". *IIP Publications* (in அமெரிக்க ஆங்கிலம்). பார்க்கப்பட்ட நாள் 2019-07-04.
2. 1 2 3  Department Of State. The Office of Electronic Information, Bureau of Public Affairs (2007-03-07). "Honorees". *2001-2009.state.gov* (in ஆங்கிலம்). பார்க்கப்பட்ட நாள் 2019-07-04.
3. 1 2  "AWIU » 2007 WOC – Ilze Jaunalksne". Archived from the original on 2014-12-30. பார்க்கப்பட்ட நாள் 2014-08-12.
4. ↑  e-risinājumi (Logic), Kaspars L. <kaspars@case lv> (css HTML), SIA. "News". *AT.GOV.LV* (in லாட்வியன்). பார்க்கப்பட்ட நாள் 2019-07-04.`{{cite web}}`: CS1 maint: multiple names: authors list (link)
5. ↑  "US trumpets achievement of Latvian journalist". .
6. ↑  "Terrific Women". *National Review* (in அமெரிக்க ஆங்கிலம்). 2007-03-09. பார்க்கப்பட்ட நாள் 2019-07-04.
7. ↑  "Žurnālists Domburs iecelts par Triju Zvaigžņu ordeņa komandieri. Apbalvojums piešķirts kopumā 12 žurnālistikas profesionāļiem". *LA.LV* (in லாட்வியன்). பார்க்கப்பட்ட நாள் 2021-05-05.
8. ↑  "The Order of the Three Stars | Chancellery of the President of Latvia". *www.president.lv* (in ஆங்கிலம்). பார்க்கப்பட்ட நாள் 2024-01-31.
9. ↑  "Order of Three Stars". *wawards.org*. பார்க்கப்பட்ட நாள் 2024-01-31.
10. ↑  "Latvijas Valsts prezidenta mājas lapa". *www.president.lv*. Archived from the original on 2016-02-01. பார்க்கப்பட்ட நாள் 2016-01-25.
**சர்வதேச முத்த நாள்** அல்லது **உலக முத்த நாள்** (World Kissing Day) என்பது ஒவ்வொரு ஆண்டும் சூலை 6 அன்று கொண்டாடப்படுவதாகும்.   இந்த நடைமுறை ஐக்கிய இராச்சியத்தில் உருவானது,   பின்னர் 2000 களின் முற்பகுதியில் உலகம் முழுவதும் ஏற்றுக்கொள்ளப்பட்டது.  

பிப்ரவரி 14, காதலர் தினமும் உலக முத்த நாளாகக் கடைபிடிக்கப்படுகிறது. 

முத்தமிடுவதில் உள்ள சிற்றின்பங்களை நினைவுபடுத்தவும், வழமையான சமூக பழக்கவழக்கமாகவோ அல்லது பாலுறவுக்கு முந்தைய நடவடிக்கையாக மட்டுமே முத்தம் நினைவு கூறப்படுவதனை எதிர்ப்பதனை முக்கிய காரணமாகக் கொண்டுள்ளது.

சான்றுகள்
---------

1. 1 2 3  Teri Greene, "Give Some Lip To All You'd Like", *The Montgomery Advertiser* (July 6, 2007), p. D1.
2. 1 2  "Grins and Groans", *The Times-Press* (Streator, Illinois, July 6, 2005), p. 4.
3. ↑  Smith, Joan (July 6, 2000). "Of mouths and men" – via www.theguardian.com.
4. ↑  Kirshenbaum, Sheril (July 6, 2011). "International Kissing Day!". *Wired* – via www.wired.com.
5. ↑  "Valentine Week 2011 | Rose Day | Love | Celebration | Valentine's day". *www.oneindia.com*. February 7, 2011.
அருங்காட்சியக கண்காட்சி கூடம்
**மலாக்கா அஞ்சல்தலை அருங்காட்சியகம்** (*Malacca Stamp Museum*)(மலாய்: *Muzium Setem Melaka*) என்பது மலேசியாவின் மலாக்கா, மலாக்கா நகரில் உள்ள ஒரு அஞ்சல் அருங்காட்சியகம். இது உள்ளூர் பொருட்களைப் பயன்படுத்திக் கட்டப்பட்ட கட்டிடத்தில் அமைந்துள்ளது. மேற்கத்தியக் கட்டிடக்கலையின் வடிவம் மற்றும் பண்புகளை இக்கட்டடம் கொண்டுள்ளது.

இந்த அருங்காட்சியக கட்டடம் முதலில் இரண்டாம் உலகப் போரின் இறுதி வரை மலாக்காவில் வாழ்ந்த நெதர்லாந்து பிரமுகர்களின் வசிப்பிடமாகப் பயன்படுத்தப்பட்டது. பின்னர் பயன்பாட்டிலிருந்து கட்டடம் கைவிடப்பட்டது. 19 மார்ச் 1954-ல், மலாக்காவிலுள்ள பிரித்தானிய ஆணையரான விசுடம், இக்கட்டடித்தினை மலாக்கா மாநில அருங்காட்சியகமாக மாற்றினார். 1982-ல் இசுடாட்துய்ஸுக்கு இந்த அருங்காட்சியகம் மாற்றப்பட்டது. இந்த கட்டடம் ஒரு காலத்தில் மலாக்கா இசுலாமிய அறக்கட்டளை மற்றும் மலாக்கா நகரக் குழுவின் அமலாக்கப் பிரிவு அலுவலகமாகச் செயல்பட்டது. 2004ஆம் ஆண்டில், இந்த கட்டடம், அருங்காட்சியகம் மற்றும் பழங்காலத் துறையால் புதுப்பிக்கப்பட்டு மலாக்கா மாநில அரசாங்கத்திடம் ஒப்படைக்கப்பட்டது. 2007ஆம் ஆண்டில், மாநில அரசாங்கம், போஸ் மலேசியாவுடன் இணைந்து, இக்கட்டிடத்தில் தபால் அருங்காட்சியகத்தை அமைக்க முடிவு செய்தது.

மேலும் பார்க்கவும்
------------------

* மலேசியாவில் உள்ள அருங்காட்சியகங்களின் பட்டியல்
* அஞ்சல் அருங்காட்சியகம்

மேற்கோள்கள்
-----------

1. ↑  Erhern. "Malacca Stamp Museum". *Amazing Melaka*. Archived from the original on 8 February 2015. பார்க்கப்பட்ட நாள் 31 January 2015.
**மலாங்கி** (1890கள் – 1927) காலனித்துவ பிரித்தானிய இந்தியாவின் ஆளுகையின் கீழ் உள்ள பஞ்சாபில் வாழ்ந்த ஒரு கொள்ளைக்காரன் ஆவார். அவர் தனது சொந்த மாவட்டமான கசூரில் 'ராபின்ஹுட்' (மக்களுக்கு உதவும் கொள்ளைக்காரன்) என்று அழைக்கப்பட்டார். அந்தக் காலகட்டத்தின் ஆங்கிலேயே, பஞ்சாபின் அரசு அதிகாரிகளை மீறி, பொது மக்களின் பக்கம் நின்ற மலாங்கி போன்ற கொள்ளையர்களின் பங்கைப் விடுதலை போராட்டத்தோடு ஒப்பிட்டு பாராட்டி பாடல்களை எழுதி பாடும் நாட்டுப்புற பாரம்பரியம் பஞ்சாபில் உள்ளது. 20 ஆம் நூற்றாண்டின் முற்பகுதியில் மக்களால் நாட்டுப்புறக் கதாநாயகர்களாகக் கருதப்பட்ட நிஜாம் லோஹர், இமாம் தின் கோஹவியா மற்றும் ஜக்கா ஜாட் போன்ற மற்றவர்களும் நன்கு அறியப்பட்ட பஞ்சாபி 'ராபின் ஹூட்ஸ்' ஆவர்.

இந்த கொள்ளையர்களின் துணிச்சலைப் பற்றியும், ஆங்கிலேயர்களை எதிர்த்த வீரத்தைப் பற்றியும்  நாட்டுப்புற பாடல்கள் இன்றும் பாடப்படுகின்றன. மலாங்கியின் முக்கியத்துவத்தைப் பிரதிபலிக்கும் பஞ்சாபில் பாடப்பட்ட ஒரு பாடல் இவ்வாறு செல்கிறது:

தின் நு ராஜ் ஃபிராங்கி டா  

ராதி ராஜ் மலாங்கி டா  

  

(அன்றைய காலத்தில் ஆங்கிலேயர் ஆட்சி  

ஆனால் மலாங்கி தான் இரவை ஆள்பவன்)

ஆரம்பகால வாழ்க்கை
-----------------

இன்றைய பாகிஸ்தானின் பஞ்சாபில் உள்ள கசூர் என்ற மாவட்டத்தில் உள்ள லகோ என்ற கிராமத்தில் மலாங்கி தனது குடும்பத்தாருடன் வாழ்ந்தார். அவர் ஆறு மாத குழந்தையாக இருக்கும்போதே அவரது தந்தை இறந்துவிட்டார். அவரது தந்தை மலாங்கிக்கு விட்டுச் சென்ற நிலம் அப்பகுதியில் ஆதிக்கம் செலுத்திய நிலப்பிரபுக்களால் கைப்பற்றப்பட்டது. எனவே மலாங்கியின் தாய் தனது கணவரின் மரணத்திற்குப் பிறகு ஆதரவற்றவராக இருந்தார், மேலும் அவர் ஒரு முஸ்லீமாக இருந்தபோதிலும் ஒரு சீக்கியரை மணந்தார். மலாங்கி வளர்ந்து விபரம் தெரிந்ததும் தனது நிலத்தை தனது கிராமத்தின் நிலப்பிரபுக்களிடமிருந்து மீண்டும் தன்வசப்படுத்தவும் அதை மீட்கவும் போராடினார். ஆங்கிலேயர்களால் நியமிக்கப்பட்ட லம்பார்டார் (கிராமத் தலைவர்) உதவியுடன் நிலப்பிரபுக்கள், மலாங்கியை உள்ளூர் சமூகத்தில் இருந்து தனிமைப்படுத்த முடிந்தது, இப்படியாக அவர் ஒரு கொள்ளையனாக மாறி தனது கோபத்தில் எதிர்வினையாற்றினார்.

சமீப காலங்களில் கூட, அந்த பகுதிகளில் உள்ள சில பிரபலமான குற்றவாளிகள் மற்றும் கொள்ளைக்காரர்கள் தங்கள் உண்மையான பிறந்த பெயர்களுடன் 'மலாங்கி' என்பதைப் புனைப்பெயராக சேர்ப்பதன் மூலம் சமூகத்தில் தங்கள் நற்பெயரை அதிகரிக்க  பயன்படுத்துகின்றனர். .

மேற்கோள்கள்
-----------

1. ↑  Mushtaq Soofi (22 April 2016). "Punjab Notes: Dacoit: criminal and hero". *Dawn (newspaper)*. .
2. 1 2 3  Haroon Khalid (30 April 2016). "Malangi and Nizam Lahore, the Robin Hoods who ruled the forests of Punjab". *Dawn (newspaper)*. . Haroon Khalid (30 April 2016). "Malangi and Nizam Lahore, the Robin Hoods who ruled the forests of Punjab". *Dawn (newspaper)*. Retrieved 14 June 2021.
3. ↑  Security increased to prevent retaliatory attacks The News International (newspaper), Published 4 November 2013, Retrieved 14 June 2021
ஆயுள் காப்பீட்டுக் கழகத்தின் **உட்பொதி மதிப்பு** *(Embedded Value)* என்பது எதிர்காலத்துக்கான இலாபத்துடன் கூடிய நிகர சொத்து மதிப்பை தற்கால மதிப்பில் இருந்து கணக்கிடும் புள்ளி விவரமாகும். இது காப்பீட்டு நிறுவனங்கள் நடப்பிசைவு அறிவியல் துறைவழி கொணர்ந்த ஓர் எதிர்கால கற்பிதமதிப்பாகும்.

பின்னணி
-------

ஆயுள் காப்பீட்டு உறுதிப்பத்திரங்கள் நீண்ட கால ஒப்பந்தங்களாக உள்ளன. இதில் பாலிசிதாரர் தன்னுடைய வாய்ப்புள்ள எதிர்கால நிகழ்வு ஒன்றை ஈடுகட்ட மாதந்தோறும் அல்லது குறிப்பிட்ட கால இடைவெளியில் தவணை செலுத்துகிறார்.

காப்பீட்டாளாருக்கான எதிர்கால வருமானம், காப்பீட்டு வாடிக்கையாளர்கள் செலுத்தும் தவணைகளின் அடிப்படையில் கிடைக்கிறது. எதிர்காலத்தில் காப்பீட்டு வாடிக்கையாளர்களுக்கு வழங்கப்படும் முதிர்வுத் தொகை, பல்வேறு எதிர்கால செலவினங்களைக் கருத்தில் கொண்டு ஈடுசெய்யப்படுகிறது. எதிர்கால இலாபம், நடப்பு வருமானத்துக்கும் தேக்க ஒதுக்கீடுக்களில் இருந்து விடுவிக்கப்படும் தொகைக்கும் உள்ள வேறுபாடாகும்.

நிகர சொத்து மதிப்பு என்பது காப்பீட்டு நிறுவனத்தின் மொத்த சொத்துக்களுக்கும் பொறுப்புகளுக்கும் இடையே உள்ள வேறுபாடு ஆகும்.

நிறுவனங்களுக்கு நிகர சொத்து மதிப்பு பொதுவாக புத்தக மதிப்பிலிருந்து கணக்கிடப்படுகிறது. உட்பொதி மதிப்பு நோக்கங்களுக்காக, நிகர சொத்து மதிப்புகள் சந்தை மதிப்புகளுக்குச் சரி செய்யப்பட வேண்டும். மேலும் இந்த நிகர சொத்து மதிப்பு, தேக்கச் சொத்துகளின் இயல்புப்படி அமைய, தள்ளுபடிக்கு உள்ளாகலாம். [அத்தகைய தேக்கச் சொத்துகளுக்கு எடுத்துகாட்டுகளாக, இலாப நிதிக்குள்ளேயே அடங்கும் சொத்துக்கள் அமையும்.]

காப்பீட்டாளர் மதிப்பு
---------------------

நிகர சொத்துக்களின் சந்தை மதிப்பிற்கு [அதாவது கடந்தகால ஈட்ட இலாபங்களுக்கு] நிலவும் வணிகத்தின் இன்றைய மதிப்பைச் [அதாவது எதிர்கால இலாபங்களைச்] சேர்த்து உட்பொதிக்கப்பட்ட மதிப்பை அளவிடலாம்.

இது காப்பீட்டு மதிப்பின் ஒரு பழமை அளவாகும். இது ஏற்கனவே உள்ள உறுதிப்பத்திரங்களிலிருந்து வருங்கால இலாபங்களை மட்டுமே கருதுகிறது. அதனால் காப்பீட்டுதாரர் எதிர்காலத்தில் புதிய உறுதிப்பத்திரங்களை விற்கக்கூடும் என்ற சாத்தியத்தை புறக்கணிக்ககிறது. இது நல்லெண்ணத்தையும் ஒதுக்கி வைக்கிறது. இதன் விளைவாக காப்பிட்டாளர் அதன் உட்பொதி மதிப்பை விட கூடுதலான மதிப்புள்ளவராகவே இருக்கிறார்.

வாய்பாடு
--------

உட்பொதி மதிப்பு பின்வருமாறு கணக்கிடப்படுகிறது.:

**EV = PVFP + ANAV**
V=உட்பொதி மதிப்பு; PVFP= எதிர்கால இலாபங்களின் தற்போதைய மதிப்பு; ANAV= சரிசெய்யப்பட்ட நிகர சொத்து மதிப்பு.

மேம்பாடுகள்
-----------

ஐரோப்பிய உட்பொதி மதிப்பு, EEV என்பது CFO அரங்கத்தில் அமைக்கப்பட்ட EV மதிப்பின் ஒருவகை மாறுபாடே ஆகும். இது அதிக அளவு வெளிப்படைத்தன்மையும் ஒப்பிடுதன்மையும் உள்ள முறையில் அளவுருக்களைத் தேர்ந்தெடுத்து கணிப்புகளை மேற்கொள்வதற்கான முறையான வழிமுறைகளை தருகிறது.

சந்தை சார்ந்த உட்பொதி மதிப்பு என்பது மிகவும் பொதுவான முறையாகும். இதற்கு EEV மதிப்பு ஒரு சிறந்த எடுத்துகாட்டு.

வெளி இணைப்புக்கள்
-----------------

* Embedded value definition from Investopedia
**தமிழிசைக் கலைக்களஞ்சியம்** தமிழிசையின் தொன்மையும் ஆழமும் விளக்கப்பட்டுள்ள ஒரு தமிழ்க் கலைக்களஞ்சியம். இந்தக் களஞ்சியத்தில் இசை (சுரஇயல், பண்ணியல், ஆலாபனை நெறிகள், தாள நெறிமுறைகள்,பாடல் வடிவங்கள், யாப்பியல் நெறிகள்), நடனம், இசைக்கருவிகள், பாடல் இயற்றியோர் வரலாறு, தமிழிசைக்குத் தொண்டு செய்தோர் வரலாறு முதலியன பதிவாகியுள்ளன. தொல்காப்பியம், சிலப்பதிகாரம், அடியார்க்கு நல்லார் உரை ஆகியவற்றை அடிப்படையாகக்கொண்டு தமிழிசை வரலாற்றை மீட்டெடுக்கும் ஆவணங்களாக மொத்தம் 4 தொகுதிகளாக இவை வெளியிடப்பட்டன.

பாரதிதாசன் பல்கலைக்கழகம் சார்பில் முனைவர் வீ. ப. கா. சுந்தரம் தமிழிசைக் கலைக்களஞ்சியத்தை உருவாக்கினார். இது நான்கு தொகுதிகளைக்கொண்டது. முதல் தொகுதி (அ-ஔ) 1992 மார்ச்சுத் திங்களில் வெளிவந்தது. இரண்டாம் தொகுதி (க.ஞ) 1994 நவம்பரில் வெளியானது. மூன்றாம் தொகுதி (த-ப) 1997 இல் வெளியானது. நான்காம் தொகுதி (ம-ய-வ) 2000 பிப்ரவரியில் வெளிவந்தது.

இந்த நான்கு தொகுதிகளும் வெளிவர 12 ஆண்டுகள் ஆயின. இதில் மொத்தம் 2,232 தலைப்புச்செய்திகள் அடங்கியுள்ளன. தமிழிசையின் தொன்மையும் ஆழமும் நன்கு விளக்கப்பட்டுள்ளன.

மூன்று தொகுதிகள் எழுதி முடித்த நிலையில் சென்னை உலகத் தமிழாராய்ச்சி நிறுவனத்தில் நடந்த கருத்தரங்கிற்கு வந்த அறிஞர் வீ.ப.கா.சுந்தரம் அவர்கள் உடல்நலக் குறைவுற்றார். அதன்பிறகு அறிஞரின் விருப்பப்படி பாரதிதாசன் பல்கலைக்கழகத்தில் வீ.ப.கா.சுந்தரம் அவர்களின் உதவியாளராகப் பணியமர்த்தப்பட்ட முனைவர் மு. இளங்கோவனால் தமிழிசைக் கலைக்களஞ்சியம் நான்காம் தொகுதி எழுதி முடிக்கப்பட்டது.

தொகுதிகள் அட்டவணை
-----------------

 **தமிழிசைக் கலைக்களஞ்சியம்**| தொகுதி | ஆசிரியர் | வெளியீட்டு ஆண்டு | பக்கங்கள் |
| முதல் தொகுதி (அ-ஔ) | வீ. ப. கா. சுந்தரம் | 1992 மார்ச்சு | 36 + 348 |
| இரண்டாம் தொகுதி (க-ஞ) | வீ. ப. கா. சுந்தரம் | 1994 நவம்பர் | 28 + 388 |
| மூன்றாம் தொகுதி (த-ப) | வீ. ப. கா. சுந்தரம் | 1997 | 24 + 316 |
| நான்காம் தொகுதி (ம-ய-வ) | மு. இளங்கோவன் | 2000 | 24 + 150 |

உசாத்துணைகள்
------------

* இசைப்பேரறிஞர் வீ.ப.கா.சுந்தரம் (05.09.1915 -09.03.2003)
* பாரதிதாசன் பல்கலைக்கழகம் இசையியல் வெளியீடுகள் பரணிடப்பட்டது 2016-03-05 at the வந்தவழி இயந்திரம்
* தமிழிசைக் கலைக் களஞ்சியம் நான்கு தொகுதிகளும் ஒரே மின்னூலாக.
**ஸ்விஸ் ரீஇன்சுரன்ஸ் கம்பெனி லிமிடெட்** (ஆங்கிலம்: *Swiss Reinsurance Company Ltd*, ஜெர்மன்: *Schweizerische Rückversicherungs-Gesellschaft AG*) பொதுவாக **ஸ்விஸ் ரீ** (Swiss Re) என்று அழைக்கபடுகிறது. இது சுவிட்சர்லாந்து நாட்டில் அமைக்கபெற்ற மறுகாப்பீட்டு நிறுவனம். இது உலகின் இரண்டாவது பெரிய மறுகாப்பீட்டு நிறுவனம். இதன் தலைமையகம் சூரிக் நகரத்தில் உள்ளது. 1863ல் ஆரம்பிக்கபட்ட ஸ்விஸ் ரீ தற்பொது இருபதிற்கும் மேற்பட்ட நாடுகளில் செயல்படுகிறது.

வரலாறு
------

1861ம் ஆண்டு க்லாரஸ் நகரில் எற்பட்ட பெறும் தீ சுவிட்சர்லாந்தில் பேரழிவுகளுக்கான காப்பீடு பற்றாக்குறை இருப்பதை காட்டியது. இதனால் 1863ல் ஹெல்வெஷியா ஜெனரல் இன்சுரன்ஸ் நிறுவனம், கிரெடிட் சுவிஸ் மற்றும் பாஸ்லர் ஹான்டல்ஸ்பெஙக் ஆகிய நிறுவனங்கள் ஸ்விஸ் ரீஇன்சுரன்ஸ் நிறுவனத்தைத் தொடங்கின். அடிப்படை முதல் 6 மில்லியன் சுவிசு பிராங்க் ஆகும்.

1956க்குள் ஸ்விஸ் ரீ அனைத்து கண்டங்களிலும் தனது கிளைகளை தொடங்கியிருந்தது. அதன் 100வது ஆண்டான 1963ல் மொத்தம் 75 நாடுகளில் உள்ள 1000 நிறுவனங்களுடன் மறுகாப்பீடு ஒப்பந்த்ம் செய்துகொண்டிருந்தது. 

செப்டம்பர் 11, 2001 தாக்குதல்கள்களின் போது உலக வர்த்தக மையக் கட்டடத்தின் (அதன் ஒப்பந்ததாரர் சில்வர்ஸ்டெயின் பிராபர்டீஸ்) முன்னனி காப்பீடாளராக ஸ்விஸ் ரீ இருந்தது. அத்தாக்குதலுக்கு பின் காப்பீட்டுத்தொகை தொடர்பாக, சில்வர்ஸ்டெயின் பிராபர்டீசுக்கும் மற்ற காப்பீட்டாளர்களுக்கும் உடன்பாடு ஏற்படவில்லை. 2004ல் இவ்வழக்கிற்கு இரு நடுவர் குழுக்கள் சில்வர்ஸ்டெயின் பிராபர்டீசிற்கு US $4.6 [[பில்லியன்] காப்பீட்டுத்தொகையாக வழங்க உத்தரவிட்டனர்..

மேற்குறிப்புகள்
---------------

1. 1 2 3 4 5  "Financial information". Swiss Re. Archived from the original on 2 ஜூன் 2011. பார்க்கப்பட்ட நாள் 02 June 2011. `{{cite web}}`: Check date values in: `|accessdate=` and `|archive-date=` (help)
2. ↑  "About Swiss Re". Archived from the original on 25 மே 2011. பார்க்கப்பட்ட நாள் 02 June 2011. `{{cite web}}`: Check date values in: `|accessdate=` (help)
3. ↑  "2004 Trial". Archived from the original on 2007-09-18. பார்க்கப்பட்ட நாள் 02 June 2011. `{{cite web}}`: Check date values in: `|accessdate=` (help)
**வைத்யா மருத்துவர் சாதி** ( சமஸ்கிருதம் : वैद्य, அல்லது *vaid*) என்பது "மருத்துவர், மருத்துவர்" என்று பொருள்படும் சமஸ்கிருத வார்த்தையாகும்.  அம்பஷ்டன் அல்லது **வைத்தியர்** என்பது இந்தியாவின் தென் பகுதியில், குறிப்பாக கேரளாவில் ஒரு மருத்துவரைக் குறிக்கப் பயன்படுத்தப்படும் இதே போன்ற சொல். இன்று இது இந்திய மாற்று மருத்துவ முறையான ஆயுர்வேதத்தின் பாரம்பரிய மருத்துவர்களைக் குறிப்பிடப் பயன்படுகிறது. மூத்த பயிற்சியாளர்கள் அல்லது ஆசிரியர்கள் மரியாதைக்குரிய அடையாளமாக *வைத்யராஜா* ("மருத்துவர்-ராஜா") என்று அழைக்கப்பட்டனர். முழு நூலறிவு பெற்று மருத்துவச் சிகிச்சையிலும் சிறந்து விளங்கியவர்கள் *பிரணாச்சார்யர்கள்* என்று அழைக்கப்பட்டனர் .இந்தியாவில் சில அரச குடும்பங்கள் த்ங்களுக்கென தனிப்பட்ட மருத்துவர்களை வைத்திருந்தனர். இம் மருத்துவர்கள் *ராஜா வைத்தியர்கள்* ("ராஜாவின் மருத்துவர்") என்று குறிப்பிடப்பட்டனர்.  

மகாராஷ்டிராவில், பல பிற குடும்பப் பெயர்களைப் போலவே, "வைத்தியா" என்ற கடைசிப் பெயரும் குடும்பம் பின்பற்றும் தொழிலுடன் இணைக்கப்பட்டுள்ளது.

மேற்கோள்கள்
-----------

1. ↑  .
2. ↑  "Monier-Williams Sanskrit-English Dictionary, Online Edition".
3. ↑   *Encyclopedia of medical anthropology: health and illness in the ...*. .
4. ↑   *Gazetteer of the Chamba State*. .
5. ↑   *Development/digression diary of India: 3D companion volume to Information ...*. .
6. ↑  R. G. Harshé (1974). *Observations on the Life and Works of Bhavabhūti*. பக். 2. "It is so in Maharashtra at least. Thus, the surnames Deshmukh, Desai, etc. indicate the title that the family possessed; Joshi, Vaidya, Purohit are derived from the professions."
**மால்கம் ஆர்தர் சுமித்** (*Malcolm Arthur Smith*)(1875 நியூ மால்டன், சர்ரேயில் - 1958 அசுகாட்டி) மலாய் தீபகற்பத்தில் பணிபுரிந்த ஈரிடவாழ்வி உயிரி அறிஞர் மற்றும் மருத்துவர் ஆவார்.

ஆரம்ப கால வாழ்க்கை
------------------

சுமித் சிறு வயதிலிருந்தே ஊர்வன மற்றும் நீர்நில் வாழ்வன குறித்து ஆர்வம் கொண்டிருந்தார். இவர் 1898-ல் இலண்டனில் மருத்துவம் மற்றும் அறுவை சிகிச்சையில் பட்டம் பெற்ற பிறகு, அப்போதைய சியாம் இராச்சியத்திற்கு (இன்று தாய்லாந்து) பாங்காக்கில் உள்ள இங்கிலாந்து தூதரகத்திற்கு மருத்துவராகப் பணிபுரிந்தார். 1921ஆம் ஆண்டில் இவர் பாங்கோரைச் சேர்ந்த எரில் கிளின்னை மணந்தார். இவர் மருத்துவப் பயிற்சி பெற்றவர். தாய்லாந்திலிருந்து கணிசமான பெரணிகளைச் சேகரித்தார். பின்னர் ஆர்.பி.ஜி.யில் பணியாற்றினார். 1930ல் எரில் கிளின் பாங்காக் அருகே கார் விபத்தில் கொல்லப்பட்டார். இந்த தம்பதியருக்கு சிம்ரிட் "சிம்" சுமித் உட்பட மூன்று குழந்தைகள் இருந்தனர். இவர்களும் சாலை விபத்தில் கொல்லப்பட்டனர். எரில் மலையேறுபவர் மற்றும் தாவர நோயியல் நிபுணர் மேரி டிலிஸ் கிளினின் மூத்த சகோதரி ஆவார்.

பணி
---

சுமித், சியாமின் அரசவையில் மருத்துவராகவும், அரச குடும்பத்திற்கு நெருக்கமானவராகவும், மருத்துவராகவும் இருந்தார். ஊர்வன மற்றும் நீர்நில வாழ்வனக் குறித்த தனது அவதானிப்புகளை வெளியிட்டார். இலண்டனில் உள்ள இயற்கை வரலாற்று அருங்காட்சியகத்தில் பவுலஞ்சருடன் வழக்கமான கடிதப் பரிமாற்றத்திலிருந்தார். இவர் 1925-ல் இலண்டனில் உள்ள அருங்காட்சியகத்தில் தனது படிப்பைத் தொடர வெளியேறினார்.

இவர் லின்னியன் சமூகத்திலிருந்து செயல்படும் *பிரித்தானிய ஹெர்பெட்டாலஜிக்கல் சொசைட்டியின்* நிறுவனர் மற்றும் தலைவராக இருந்தார்.

பெருமை
------

மால்கம் சுமித் ஆறு வகையான ஊர்வனவற்றின் அறிவியல் பெயர்களின் மூலம் நினைவுகூரப்படுகிறார்: *கேமிடாக்டைலசு மால்கோம்சுமிதி*, *திபாமசு சுமிதி*, *என்ஹைட்ரிசு* *சுமிதி* (என்ஹைட்ரிசு ஜாகோரியின் இணைச்சொல்*)*, *பிம்ப்ரியோசு சுமிதி*, *திரிமெரெசுரசு மால்கோல்மி* மற்றும் *திப்லோபடு மால்கோல்மி*.

வெளியீடுகள்
-----------

* (1926) *கடல் பாம்புகள்*
* (1947) *சியாம் நீதிமன்றத்தில் ஓர் மருத்துவர்*
* (1931–1943). *சிலோன் மற்றும் பர்மா உட்பட பிரித்தானிய இந்தியாவின் விலங்கினங்கள்*. ஊர்வன மற்றும் நீர்நில வாழ்வன பற்றிய 3 தொகுதிகள்.
* (1951) *பிரித்தானிய நீர்நில வாழ்வன மற்றும் ஊர்வன* .

மேற்கோள்கள்
-----------

1. ↑   (in en) *Smith, Eryl (c. 1893-1930) on JSTOR*. .
2. ↑  Smith MA (1947). *A Physician at the Court of Siam*.
3. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Malcolm/Malcolm Smith", p. 166; "Smith, M.A.", p. 247).

வெளி இணைப்புகள்
---------------

* சுயசரிதை
**பெரியநீலாவணை** கிழக்கிலங்கையின் அம்பாறை மாவட்டத்தின் வடக்கு எல்லையில் அமைந்துள்ள ஒரு தமிழ்க் கிராமம் ஆகும். இது வடக்கே பெரியகல்லாறு கிராமத்தையும், கிழக்கே இந்து மகாசமுத்திரத்தையும், தெற்கே மருதமுனை கிராமத்தையும், மேற்கே துறைநீலாவணை கிராாமத்தையும் எல்லைகளாக கொண்டுள்ளது. 

நான்கு கிராம சேவகர் பிரிவுகள் இங்கே காணப்படுகின்றன. அம்பாறை மாவட்டத்திற்கும் மட்டக்களப்பு மாவட்டத்திற்கும் இடையிலான எல்லையில் ஏ-4 நெடுஞ்சாலையில் அமைந்துள்ளது. இங்கு 2284 குடும்பங்களைச் சேர்ந்த 9147 பேர் வசிக்கின்றனர்.

பெயர்க்காரணம்
-------------

இவ்வூர் பெரியநீலன் என்ற சிற்றரசனின் ஆட்சியின் கீழ் இருந்தபோது, இப்பகுதியில் பெரிய அணைக்கட்டு ஒன்றைக் கட்டியுள்ளான். அது மட்டுமல்லாமல், இந்தியாவில் இருந்து கௌத்தன் என்ற முனிவர் இங்கு வந்து விஷ்ணு ஆலயம் ஒன்றை அமைத்ததாலும் இவ்வூருக்கு பெரியநீலாவணை என்ற பெயர் வந்ததாக இங்குள்ள மூத்தோர் கூறுவர்.

கோவில்கள்
---------

* ஸ்ரீ பேச்சியம்மன் ஆலயம்
* ஸ்ரீ மகாவிஷ்ணு ஆலயம்
* ஆலயடி ஸ்ரீ சித்திவினாயகர் ஆலயம்
* ஸ்ரீ பெரியதம்மிரான் ஆலயம்
* ஸ்ரீீநாக கன்னிகை ஆலயம்

இங்கு பிறந்தோர்
---------------

* நீலாவணன், கவிஞர்

மேற்கோள்கள்
-----------

1. 1 2  நீலாவணன் பிறந்த ஊரில் நூலகமொன்று இன்னுமில்லை, தினகரன், சனவரி 11, 2020
**நரசிம்மையா சேசகிரி** ( *N. Seshagiri* ) (10 மே 1940-26 மே 2013) ஓர் இந்திய கணினி விஞ்ஞானியும், எழுத்தாளரும் மற்றும் தேசியத் தகவல் மையத்தின் முன்னாள் தலைமை இயக்குநரும் ஆவார். இந்திய அரசாங்கத்தின் ஒரு உச்ச அமைப்பான இது இந்தியாவின் மின்-ஆளுகை பயன்பாடுகளை கையாளுகிறது. வருடம் 2000 சிக்கலை தீர்த்து வைப்பதற்காக உருவாக்கப்பட்ட அரசாங்கத்தின் ஒய்2கே குழுவில் உறுப்பினராக இருந்தார். தி பாம்*!* ;ஃபால்அவுட் ஆஃப் இன்டியா`ஸ் மேஜர் நியூக்கிளியர் எக்ஸ்புளோசன்ஸ் ( இந்தியாவின் அணு வெடிப்பின் வீழ்ச்சி மற்றும் பொருளாதார மாற்றத்திற்கான தகவல் அமைப்புகள் ) உட்பட பல வெளியீடுகளை வெளியிட்ட பெருமை இவருக்கு உண்டு. அறிவியல் மற்றும் தொழில்நுட்பத்தில் இவரது பங்களிப்புகளுக்காக 2005 ஆம் ஆண்டில் இந்திய அரசு இவருக்கு இந்தியாக் குடிமகன்களுக்கு வழங்கப்படும் மூன்றாவது மிக உயர்ந்த பத்ம பூஷண் விருதை வழங்கியது.

மேற்கோள்கள்
-----------

1. ↑  "ANALYSIS-India infotech sector above politics". India Network. 20 April 1999. பார்க்கப்பட்ட நாள் June 4, 2016.
2. ↑  "10 from State figure in Padma awards list". *The Hindu*. 26 January 2005. பார்க்கப்பட்ட நாள் June 4, 2016.
3. ↑  "About Us". National Informatics Centre. 2016. பார்க்கப்பட்ட நாள் June 4, 2016.
4. ↑  "Asia unharmed by Sept. 9 bug". Jawawa. 10 September 1999. பார்க்கப்பட்ட நாள் June 4, 2016.
5. ↑  "Padma Awards" (PDF). Ministry of Home Affairs, Government of India. 2016. பார்க்கப்பட்ட நாள் January 3, 2016.
1832ஆம் ஆண்டு மும்பை கலவரம் என்றும் அழைக்கப்படும் மும்பை நாய் கலவரம், பிரித்தானிய இந்தியாவின் மும்பை நகரத்தில் தெருநாய்களை மும்பை காவல்துறையினர் மொத்தமாக கொல்வதை எதிர்த்து பார்சி மக்கள் நடத்திய கலவரம் ஆகும். பார்சி மக்கள் பின்பற்றும் ஜோராஸ்ட்ரிய சமயத்தில் நாய்கள் புனிதமாகக் கருதப்படுகிறது. பார்சி மக்கள் அதிகம் வாழ்ந்த மும்பை நகரத்தில் தெரு நாய்களை கொல்ல மும்பை மாகாண அரசின் காவல்துறை நடவடிக்கை எடுத்ததால் கலவரங்கள் ஏற்பட்டது. 1826ல் மும்பை நகரத்தின் 20,000 மக்கள் தொகையில் ஏறத்தாழ 10,000 பார்சிகள் வாழ்ந்தனர்.

கலவரங்கள்
---------

1832ஆம் ஆண்டில் பிரித்தானிய கிழக்கிந்திய கம்பெனியின் கீழிருந்த மும்பை நகர நிர்வாகத்தின் காவல்துறை, பிரித்தானிய அதிகாரிகளுக்கு அச்சுறுத்தலாக கருதப்பட்ட தெரு நாய்களின் எண்ணிக்கையைக் கட்டுப்படுத்த நடவடிக்கை எடுத்தனர். உரிமையாளர்கள் இல்லாத தெருநாய்களைக் கொல்ல அனுமதிக்கும் நடைமுறை கொண்டு வரப்பட்டது. கொல்லப்படும் ஒவ்வொரு நாய்க்கும் பரிசு வழங்கப்படும் என்று காவல்துறை முடிவு செய்தது. இதனால் நேர்மையற்ற அல்லது அதிக ஆர்வமுள்ள நாய் பிடிப்பவர்கள் தெரு நாய்களைக் கொன்றனர். மேலும் நாய் பிடிப்பவர்கள் வீடுகளுக்குள் புகுந்து தனியார் நாய்களையும் கொன்று விடுவதாகவும் மிரட்டினர்.

இச்செயல் நாயை புனிதமாக கருதும் பார்சி மக்களின் மனம் புண்பட்டது. பாம்பேயின் கோட்டைக்கு அருகில் நாய் பிடிப்பவர்களின் குழுவை பார்சி மக்களின் கூட்டம் தாக்கியது. பின்னர் நாய்க் கொலையை நிறுத்தக் கோரி நகரின் நீதிமன்றத்திற்கு அணிவகுத்துச் சென்றனர். மேலும் பார்சி சமூகத்தினர் தங்கள் வணிக வளாகங்களை மூடி தெருநாய் கொலைகளுக்கு எதிர்ப்பு தெரிவித்தனர். இதனால் நகரத்தில் பொருளாதார குழப்பம் ஏற்பட்டது. பார்சிகள், இந்துக்கள் மற்றும் முஸ்லீம்கள் வேலைநிறுத்தத்தில் ஈடுபட்டனர். இதனால் நகரின் அன்றாட செயல்பாடுகளை முடங்கியது. ஆங்கிலேயர்கள் மும்பை நகரத்தின் படைவீரர்களை அணிதிரட்டுகிறார்கள் என்ற செய்தி பரவியபோது, பிரித்தானிய துருப்புக்களுக்கு உணவு மற்றும் நீர் விநியோகம் செய்வதை தடுக்கும் ஒரு வெற்றிகரமான முயற்சியில் மக்கள் ஈடுபட்டனர். பின்னர் பிரித்தானிய கிழக்கிந்திய படையினர் மும்பை கோட்டை கூடி, கலகச் சட்டம் உரக்க வாசிக்கப்பட்டது. படைவீரர்கள் மக்கள் கூட்டத்தைக் கலைத்தனர். போராட்டக்குழுத் தலைவர்கள் கைது செய்யப்பட்டனர். பின்னர் பிரித்தானிய கிழக்கிந்திய அதிகாரிகள் பார்சி சமூகத்தின் தலைவர்களுடன் பேச்சுவார்த்தை நடத்ததினர். தெருநாய்களை கண்டால் கொல்வதை விட, காவல்துறையினர் நாய்களை மும்பை நகருக்கு வெளியே இடமாற்றம் செய்யவது என்று முடிவு செய்யப்பட்டது. மேலும் சிறையில் அடைக்கப்பட்ட தெருநாய் கொல்வதை எதிர்த்தவர்களை விடுவிக்கப்பட்டனர்.

பின்விளைவு
----------

கலவரத்திற்குப் பின் தெருநாய்கள் மும்பை புறநகர் பகுதிகளில் இடம்பெயந்தன.[3] இந்த நிகழ்வு மும்பை நகரத்தில் பார்சி மக்களின் செல்வாக்கையும் அதிகரித்தது.

மேற்கோள்கள்
-----------

1. 1 2 3 4  Palsetia, Jesse S. "Mad Dogs and Parsis: The Bombay Dog Riots of 1832." *Journal of the Royal Asiatic Society*, vol. 11, no. 1, 2001, pp. 13–30. *JSTOR*, JSTOR, www.jstor.org/stable/25188081.
2. 1 2  Palsetia, Jesse S. (2001-01-01) (in en). *The Parsis of India: Preservation of Identity in Bombay City*. BRILL. பன்னாட்டுத் தரப்புத்தக எண்:9004121145. .
**மூன்றாவது ஆங்கில மைசூர் போர்** (*Third Anglo-Mysore War*) 1789–92 காலகட்டத்தில் தென் இந்தியாவில் நிகழ்ந்த ஒரு போர். திப்பு சுல்தான் தலைமையிலான மைசூர் பேரரசு மற்றும் பிரித்தானிய கிழக்கு இந்தியா நிறுவனத்தின் தலைமையிலான கூட்டணி இடையே நடைபெற்றது. மைசூருக்கு எதிரான கூட்டணியில் மராட்டியப் பேரரசும் ஐதராபாத் நிஜாமும் இடம் பெற்றிருந்தனர். இப்போரில் மைசூர் அரசு தோல்வியடைந்தது. சீரங்கப்பட்டினம் அமைதி ஒப்பந்தத்தின்படி தனது ஆட்சியின் கீழிருந்த பகுதிகளில் கிட்டத்தட்ட பாதியினை தனது எதிரிகளிடம் திப்பு சுல்தான் ஒப்படைக்க நேர்ந்தது. மேலும் அதற்கு பணயமாக திப்பு சுல்தான் தனது இரு மகன்களை ஆங்கில அரசுக்கு வழங்க வேண்டியிருந்தது. பத்து வயதான அப்துல் காலிக் சுல்தான், எட்டு வயதான மொய்சுதீன் சுல்தான் ஆகிய இருவரும் பிணையாகக் கொடுக்கப்பட்டனர்.

காரன்வாலிசு பிரபு திப்பு சுல்த்தானின் இரு மகன்களை பிணையாகப் பெறுதல்.
 *காரன்வாலிசு பிரபு திப்பு சுல்த்தானின் இரு மகன்களை பிணையாகப் பெறுதல் - இராபர்ட்டு ஓம் வரைந்த ஓவியம். ஆண்டு. 1793*

இதனையும் காண்க
--------------

* ஆங்கிலேய-மைசூர்ப் போர்கள்

உசாத்துணை
---------

1. ↑  எஸ். ராமகிருஷ்ணன் (திசம்பர், 2012). *எனது இந்தியா*. விகடன் பிரசுரம். பன்னாட்டுத் தரப்புத்தக எண்:978-81-8476-482-6.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Andinomys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஆண்டியன் சுண்டெலி** (*Andean mouse*) என்பது கிரிசெட்டிடே குடும்பத்தைச் சேர்ந்த கொறித்துண்ணி சிற்றினமாகும். இது ***ஆண்டிநோமைசு*** பேரினத்தில் உள்ள ஒரே ஒரு சிற்றினமாகும். இது அர்கெந்தீனா, பொலிவியா, சிலி மற்றும் பெரு ஆகிய நாடுகளில் காணப்படுகிறது.

மேற்கோள்கள்
-----------

1. ↑  Dunnum, J.; Vargas, J.; Bernal, N.; Zeballos, H.; Vivar, E.; Patterson, B.Ê; Pardinas, U.; D'Elia, G. *et al*. (2017). "*Andinomys edax*". *IUCN Red List of Threatened Species* **2016**: e.T1271A115055921. doi:10.2305/IUCN.UK.2016-3.RLTS.T1271A22345494.en.. பார்த்த நாள்: 29 November 2023.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q490419
* விக்கியினங்கள்: Andinomys edax
* ADW: Andinomys\_edax
* EoL: 1179853
* பாசில்வொர்க்சு: 263360
* GBIF: 2438956
* iNaturalist: 45789
* IRMNG: 11178304
* ITIS: 633075
* IUCN: 1271
* MSW: 13000591
* என்.சி.பி.ஐ: 118861

 |